**โครงการ : โครงการอาหารกลางวันและนมโรงเรียน**

**แผนงาน** :  งานบริหารงานวิชาการ

**สนองนโยบายโรงเรียน** :  นโยบายที่ 2

**สนองนโยบาย สพป.** **นบ.เขต 2** :  นโยบายที่ 3 และนโยบายที่ 4

**สอดคล้องกับมาตรฐานการศึกษา** :  มาตรฐานที่ 1

**ลักษณะโครงการ** : โครงการต่อเนื่อง

**ผู้รับผิดชอบโครงการ** : นางชลลดา เจริญสุข,นางสาวพิจิตรา คำเครือ

นางสาวนูรยาณี เจ๊ะแอ

**ระยะเวลา**  : 1 พฤษภาคม 2566 – 30 กันยายน 2566

**...................................................................................................................................................................**

**1. หลักการและเหตุผล**

ตามที่สำนักงานคณะกรรมการการศึกษาขั้นพื้นฐาน มีนโยบายให้ดำเนินการโครงการอาหารกลางวันและบริการนมโรงเรียนในโรงเรียน เพื่อให้บริการนักเรียนได้รับประทานอาหารกลางวันและดื่มนมอย่างเพียงพอ ได้รับสารอาหารที่ครบถ้วนมีคุณค่าทางโภชนาการ อันจะช่วยให้นักเรียนมีสุขภาพร่างกายแข็งแรงสมบูรณ์ มีภูมิต้านทานโรค และเมื่อนักเรียนมีสุขภาพพลานามัยที่สมบูรณ์ย่อมส่งผลให้มีการพัฒนาการด้านร่างกายจิตใจและสติปัญญาดีขึ้นด้วย นักเรียนสามารถเข้าร่วมกิจกรรมได้อย่างเต็มศักยภาพ

โรงเรียนสุเหร่าเขียว ได้ตระหนักและเห็นความสำคัญของการจัดทำโครงการอาหารกลางวันและนมโรงเรียนเพื่อพัฒนาคุณภาพการจัดการศึกษา และสนองตอบนโยบายของรัฐบาล และสำนักงานคณะกรรมการการศึกษาขั้นพื้นฐาน โรงเรียนจึงได้จัดทำโครงการอาหารกลางวันและนมโรงเรียน โดยมุ่งเน้นให้ผู้เรียนได้รับสารอาหารที่ครบถ้วน มีคุณค่าทางโภชนาการ อันจะช่วยให้นักเรียนมีสุขภาพร่างกายแข็งแรงสมบูรณ์ เพื่อเสริมสร้างความพร้อมในการเรียนรู้ของผู้เรียนต่อไป

**2. วัตถุประสงค์**

1. เพื่อให้นักเรียนได้รับบริการอาหารกลางวันที่ถูกหลักอนามัย
2. เพื่อให้นักเรียนได้รับบริการนมโรงเรียนที่มีคุณภาพ

**3. เป้าหมาย**

3.1 เชิงปริมาณ

1. นักเรียนร้อยละ 100 ได้รับบริการอาหารกลางวันที่ถูกหลักอนามัย
2. นักเรียนร้อยละ 100 ได้รับบริการนมโรงเรียน

3.2 เชิงคุณภาพ

1. นักเรียนได้รับบริการ อาหารกลางวันถูกหลักอนามัย
2. นักเรียนได้รับบริการนมโรงเรียนที่มีคุณภาพ

**4. วิธีการดำเนินงาน/ขั้นตอนการดำเนินการ**

|  |  |  |
| --- | --- | --- |
| **กิจกรรม** | **ระยะเวลา**  **ดำเนินงาน** | **ผู้รับผิดชอบ** |
|
| **กิจกรรมที่ 1** บริการอาหารกลางวัน | ตลอดปีการศึกษา | นางชลลดา เจริญสุข  นางสาวพิจิตรา คำเครือ |
| **กิจกรรมที่ 2** บริการนมโรงเรียน | ตลอดปีการศึกษา | นางสาวนูรยาณี เจ๊ะแอ |
| **กิจกรรมที่ 3** นิเทศ ติดตามประเมินผล | พ.ค. 66 /ก.ย. 66 | นางชลลดา เจริญสุข  นางสาวพิจิตรา คำเครือ |
| **รวม 3 กิจกรรม** |  |  |

**5. สถานที่ดำเนินการ**  โรงเรียนสุเหร่าเขียว

**6.** **งบประมาณและรายละเอียดการใช้งบประมาณ** **974,600 บาท ( เก้าแสนเจ็ดหมื่นสี่พันหกร้อยบาทถ้วน )**

เงินงบประมาณจาก อบต.ละหาร 974,600 บาท ( เก้าแสนเจ็ดหมื่นสี่พันหกร้อยบาทถ้วน )

|  |  |  |  |  |  |  |
| --- | --- | --- | --- | --- | --- | --- |
| **กิจกรรม/รายการ** | **เป้าหมาย** | **ค่าจัดการเรียนการสอน** | | | **งบประมาณ อบต.** | **รวม** |
| **ตอบแทน** | **ใช้สอย** | **วัสดุ** |
| **กิจกรรมที่ 1** การดำเนินงานบริการอาหารกลางวัน  ( 443 คน x 22 บาท x 100 วัน ) | นักเรียน จำนวน 443 คน | - | - | - | 974,600 | 974,600 |
| **กิจกรรมที่ 2** การดำเนินงานบริการนมโรงเรียน  \*\*อบต.จัดซื้อและจัดส่งนมกล่อง\*\* | นักเรียน จำนวน 443 คน | - | - | - | - | - |
| **กิจกรรมที่ 3** นิเทศ ติดตามประเมินผล |  | - | - | - | - | - |
| **รวม 3 กิจกรรม** |  | **-** | **-** | **-** | **974,600** | **974,600** |

**7. การวัดและประเมินผล**

|  |  |  |
| --- | --- | --- |
| **ตัวชี้วัดความสำเร็จ** | **วิธีการประเมิน** | **เครื่องมือที่ใช้** |
| 1) ร้อยละ 100 ของนักเรียนได้รับบริการอาหารกลางวันที่ถูกหลักอนามัย | - บันทึกการรับประทานอาหาร  - บันทึกน้ำหนักส่วนสูง | - แบบบันทึกการรับประทานอาหาร  - แบบบันทึกน้ำหนักส่วนสูง |
| 2) ร้อยละ 100 ของนักเรียนได้รับบริการนมโรงเรียน | - บันทึกการดื่มนม  - แบบบันทึกน้ำหนักส่วนสูง | - แบบบันทึกการดื่มนม  - แบบบันทึกน้ำหนักส่วนสูง |

**8. ผลที่คาดว่าจะได้รับ**

8.1 นักเรียนได้รับบริการอาหารกลางวันถูกหลักอนามัย

8.2 นักเรียนได้รับบริการนมโรงเรียนที่มีคุณภาพ

(ลงชื่อ)...........................................................ผู้เสนอโครงการ

( นางชลลดา เจริญสุข )

ตำแหน่ง ครูชำนาญการพิเศษ

ลงชื่อ ผู้เห็นชอบโครงการ

( นายสุริยา เด็นลีเมาะ )

ตำแหน่ง รองผู้อำนวยการโรงเรียนสุเหร่าเขียว

ว่าที่ร้อยตรี ผู้อนุมัติโครงการ

( อนิรุทธิ์ อับดุลลากาซิม )

ตำแหน่ง ผู้อำนวยการโรงเรียนสุเหร่าเขียว

ลงชื่อ ผู้สนับสนุนงบประมาณ

( นายมีศักดิ์ อิทธิธนากุลชัย )

ตำแหน่ง นายกองค์การบริหารส่วนตำบลละหาร